# Hjortespring Naturplejeforening. Bestyrelsesmøde den 24. oktober 2018

Til stede: Ejner, Grethe, Tove, Per, Erling og Lone (ref).

Referat

1. Godkendelse af referat fra seneste bestyrelsesmøde
Godkendt
2. Siden sidst
Bævreaspen i Fugletårnsfolden er blevet klippet, der er slået i Klausdalfolden. Det er OK Nygård der har gjort det for kommunen.
3. Rapport fra lammepatruljen
Grethe har lavet en lammeføljeton, den kan hentes på
[http://hjnatur.dk/wp-content/uploads/2018/10/Lammeføljeton-2018.pdf](http://hjnatur.dk/wp-content/uploads/2018/10/Lammef%C3%B8ljeton-2018.pdf)
Ejner konstaterede at handlingsplanen fra foråret er opfyldt. Det har været et godt år med får og lam, og vi tør godt fortsætte næste år. Vi hører Lone fåreavler om vi kan få 10 moderfår med lam. Det skal dog godkendes på generalforsamlingen, men der er jo altid stor interesse for vore lam, og mange har foreslået at vi får flere, så vi er nok i tråd med medlemmerne her.
4. Indbinding af stude
	1. Salg af andele
	Det går trægt. Ejner sender en opfordring ud til alle medlemmer om de vil høre venner og omgangskreds en ekstra gang. Ejner hører også Niels om der bliver mulighed for at købe hakkekød i efteråret (det gør der, I har allerede hørt fra Ejner).
	2. Afhentning af kød
	Per, Christian og Ejner sørger for at hente kødet på slagteriet.
	3. Udlevering af kød
	Det er lørdag den 10. november kl. 14.30 til 15.00.
	Der bliver ikke salg af charcuteri, men vores bimand, Thomas, kommer og sælger af sin gode honning.
5. Evt.
Intet.